alibayram/wikipedia-40-langs huggingface dataset:
Lóránt

A Lóránt férfinév a germán eredetű Roland magyar alakváltozata, az r és az l betűk felcserélődésével képződött. Jelentése: dicsőség.


Rokon nevek
 Loránd: a Lóránt régebbi magyar alakváltozata. 
 Roland: a germán Hruodnand névből ered, a jelentése dicsőség, hírnév + merész. 
 Orlandó: a Roland olasz megfelelője.
 Lóránd: a Loránd alakváltozata.
 Lóci: a Lóránt és a Loránd önállósult beceneve.

Gyakorisága
Az 1990-es években a Lóránt igen ritka, de valamivel gyakoribb, mint a Loránd, a Roland igen gyakori, az Orlandó szórványos név volt; a Lóránt a 2000-es években (2005-ig) a 85-91., 2009-ben a 98., a Roland a 2000-es években a 26-30. leggyakoribb férfinév, a Loránd és az Orlandó nem szerepel az első százban.

Névnapok
Lóránt, Loránd
 január 15. 
 július 15. 
 augusztus 10. 
 szeptember 15. 
Roland, Orlandó:
 július 15. 
 augusztus 9.  
 augusztus 10.  
 szeptember 15.

Híres Lórántok, Lorándok, Rolandok, Orlandók, Lórándok

Jegyzetek

Magyar keresztnevek (L)
Férfikeresztnevek (L)
Germán eredetű magyar férfikeresztnevek
Gusztáv

A Gusztáv északi germán (skandináv) eredetű férfinév. Elemeinek jelentése: harc + támasz. 


Gyakorisága
Az 1990-es években ritka név, a 2000-es években nem szerepel a 100 leggyakoribb férfinév között.

Névnapok
 január 16. 
 március 10. 
 április 14. 
 augusztus 1. 
 augusztus 2. 
 augusztus 8.

Idegen nyelvű változatai
 Gustav, Gustaf (svéd) 
 Gustaw (lengyel)
 Gustave (francia)

Híres Gusztávok
 Gustave Charpentier (1860–1956), francia zeneszerző
 Gustave Courbet francia festőművész
 Csík Gusztáv dzsessz-zongorista
 Gustave Doré (1832–1883), francia festő
 Gustave Eiffel (1832–1923), francia mérnök
 Gustave Flaubert (1821–1880), francia író
 Götz Gusztáv Európa-bajnok evezős
 Gustav Ludwig Hertz, német fizikus, Nobel-díjas
 Gustav Holst (1874-1934), angol zeneszerző
 Kelety Gusztáv festőművész
 Gustav Kirchhoff, német fizikus
 Gustav Klimt  osztrák festőművész
 Gustav Mahler osztrák zeneszerző
 Megyesi Gusztáv közíró
 Pikéthy Gusztáv honvéd tábornok
 Gustav Schäfer dobos, a Tokio Hotel együttes tagja
 Sebes Gusztáv labdarúgóedző, az Aranycsapat szövetségi kapitánya
 Rados Gusztáv matematikus
 Tarján Gusztáv bányamérnök, az MTA tagja

Uralkodók
 I. Gusztáv svéd király
 II. Gusztáv Adolf svéd király
 III. Gusztáv svéd király
 IV. Gusztáv Adolf svéd király
 V. Gusztáv Adolf svéd király
 VI. Gusztáv Adolf svéd király

Kitalált alakok
 Gusztáv magyar rajzfilmfigura

Jegyzetek

Magyar keresztnevek (G)
Férfikeresztnevek (G)
Germán eredetű magyar férfikeresztnevek
Piroska

A Piroska a latin Prisca névből származik, amiből a magyarban Piriska, majd ebből Piroska lett. A Prisca eredeti jelentése: régi, ősi, tiszteletreméltó. A név hangalakjának változásában a régi magyar Piros név hatásának, illetve magának a piros szónak is szerepe lehetett.  


Rokon nevek
 Piri: a Piroska magyar becenevéből önállósult. 
 Priszcilla: a Prisca kicsinyítőképzős származéka.

Gyakorisága
Az 1990-es években a Piroska ritka, a Piri és a Priszcilla szórványos név, a 2000-es években nem szerepelnek a 100 leggyakoribb női név között.

Névnap
Piroska, Piri
 január 18.
Priszcilla
 január 16.
 március 10.
 július 8.

Híres Piroskák, Pirik és Priszcillák
 Anday Piroska opera-énekesnő
 Apró Piroska magyar közgazdász
 Kovács Piroska tanár, néprajzi gyűjtő
 Molnár Piroska színésznő
 Palik Piroska algológus
 Priscilla Presley amerikai modell, színésznő
 Szalmás Piroska karnagy, zeneszerző, pedagógus, 
 Szamoránsky Piroska kézilabdázó
 Szántó Piroska grafikus, festő, író
 Szent Piroska (Szent Iréne), Szent László király lánya, II. Jóannész bizánci császár felesége
 Tábori Piroska költő, ifjúsági regényíró
 Tutsek Piroska opera-énekesnő
 Vaszary Piri színésznő
 Zsohovszky Piroska hegymászó

Egyéb Piroskák, Pirik és Priszcillák
 Rozgonyi Piroska Arany János Toldi szerelme című művében a főhős szerelme
 a Grimm testvérek Piroska és a farkasában a főszereplő mesefigura
 Az Mdmot motorvonatok beceneve Piroska, de használják a Bzmot motorkocsi-sorozatra is.

Jegyzetek

Magyar keresztnevek (P)
Női keresztnevek (P)
Latin eredetű magyar női keresztnevek
Ábrahám (keresztnév)

Ez a szócikk a keresztnévről szól. Hasonló címmel lásd még: Ábrahám (egyértelműsítő lap)

Az Ábrahám héber eredetű férfinév. Bibliai jelentése: sokaság atyja (אַבְרָהָם Avráhám). A bibliai pátriárka eredeti neve Ábrám (אַבְרָם Avrám – felemelt, felmagasztosult atya volt.) A hosszabb névváltozatot akkor kapta, amikor Isten megígérte neki: „népek sokaságának atyjává teszlek”.


Rokon nevek 
Az Ábrahám anyakönyvezhető rokon nevei:
 Ábrám: a név eredeti alakja, jelentése: fölséges atya
 Ábrán: az Ábrahám és az Ábrám nevek régi magyar változata
 Ábris: magyar kicsinyítőképzős alakból önállósult név
 Ibrány: az Ábrahám név török alakjának, az Ibrahim névnek a régi magyar változata.

Gyakorisága
Az újszülötteknek adott nevek körében az 1990-es években az Ábrahám és az Ábris igen ritka név, az Ábrám, Ábrán és Ibrány név szórványosan fordult elő. A 2000-es és a 2010-es években sem szerepelt egyik sem a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Ábrahám és rokon nevei nem szerepeltek a 100 leggyakrabban viselt férfinév között.

Névnapok
Ábrahám: június 15., augusztus 16., október 9.
Ábrám: október 9.
Ábris:  március 16., október 9.
Ábrán: június 15., augusztus 16., október 9.
Ibrány: október 9.

Idegen nyelvi változatai
 angolul, franciául, németül, hollandul, lengyelül, svédül: Abraham
 japánul: アブラハム
 portugálul: Abraão
 olaszul: Abramo
 románul: Avram
 héberül: אברהם
 törökül: Ibrahim

Híres Ábrahámok

Magyarok  
 Ganz Ábrahám gyáriparos, feltaláló

Külföldiek
 Ábrahám mitológiai alak, a zsidó nép ősatyja, az iszlám vallás egyik prófétája
 Abraham Lincoln amerikai elnök

Jegyzetek

Magyar keresztnevek (A, Á)
Férfikeresztnevek (A, Á)
Héber eredetű magyar férfikeresztnevek
Zsuzsanna

A Zsuzsanna ókori egyiptomi eredetű név, mely héber közvetítéssel került át más nyelvekbe. Eredeti alakja zššn, később zšn, jelentése: lótuszvirág. Női névként csak a héberbe történt asszimilációja után volt használatos, sósánná (שׁוֹשָׁנָּה) formában, aminek jelentése itt „liliom”.


Rokon nevek
 Szanna: a Zsuzsanna német változatának beceneve, ugyanakkor a finn nyelvben az Alexandra becézője.
 Zsanna: a Zsuzsanna önállósult beceneve.
 Zsazsa: a Zsuzsanna önállósult beceneve.
 Zsuzsánna: a Zsuzsanna régies, illetve tájnyelvi változata.
 Zsuzska: a Zsuzsanna önállósult beceneve.
 Zsuzsietta, feltehetőleg a francia eredetű, becézett Suzette névváltozat magyarításával született keresztnév, nem szerepel az anyakönyvezhető nevek között
Zsuzsa, Zsanka

Gyakorisága
A Zsuzsanna 17. századtól kezdve egészen az 1980-as évekig az egyik leggyakoribb női név volt, az 1990-es években hirtelen csökkent a népszerűsége, de még gyakori, a Szanna, Zsanna, Zsazsa, Zsuzsánna, Zsuska szórványos név volt, a 2000-es években a Zsuzsanna a 74-95. leggyakoribb női név (kivéve 2008-at, amikor nem volt az első százban) a többi nem szerepel az első száz női név között.

Névnapok

Zsuzsanna, Zsuzsánna, Zsuzska
 február 19.
 augusztus 11.
 szeptember 20.
Zsanna, Zsazsa, Szanna
 február 19.
 augusztus 11.

Híres Zsuzsannák, Zsuzsánnák, Zsuzskák, Zsannák, Zsazsák és Szannák

Jegyzetek

Magyar keresztnevek (Zs)
Női keresztnevek (Zs)
Héber eredetű magyar női keresztnevek
Egyiptomi eredetű magyar női keresztnevek
Pál

A Pál latin eredetű férfinév, a Paulusból származik, amelynek jelentése: alázatos, szűkös, ritka, kicsi. Női párja: Paula, Paulina



Rokon nevek 
 Pósa: a Pál régi magyar becenevéből önállósult.

Gyakorisága 
Az 1990-es években a Pál ritka, a Pósa szórványos név, a 2000-es években a Pál a 74-98. leggyakoribb férfinév, kivéve 2006-ot, amikor nem szerepelt az első 100-ban. A Pósa a 2000-es években nincs a 100 legnépszerűbb név között.

Névnapok 
 január 15. 
 január 18. 
 január 25. 
 február 10. 
 február 22. 
 április 1. 
 április 28. 
 június 26. 
 június 29. 
 június 30. 
 október 19.

Híres Pálok és Pósák

Idegen nyelvi változatai 
 Pau (katalán)
 Pablo (spanyol)
 Paolo (olasz)
 Paul (angol, francia, német, román, svéd)
 Paulus (holland)
 Paval, Павал (belarusz)
 Pavel, Павел (belarusz, cseh, orosz)
 Pavlo (ukrán)
 Pavol (szlovák)
 Paweł (lengyel)
 Poul (dán)

Jegyzetek 

Magyar keresztnevek (P)
Férfikeresztnevek (P)
Latin eredetű magyar férfikeresztnevek

uk:Павло
Långholmen

Långholmen (svédül: A hosszú sziget) Stockholm központjában levő kis sziget (1,4 x 0,4 km) Södermalm és Kungsholmen között. Södermalm szigetével a Västerbron híd köti össze. 

A gillotint Svédországban először ezen a szigeten próbálták ki.

Maria-Gamla Stan (kerület)
Stockholm szigetei
Reimersholme

Reimersholme Stockholm központjában levő kis sziget. Långholmen mellett fekszik, pontosan nyugatra Södermalm szigettől. 2006-ban a szigetnek 2423 lakosa volt, ebből 12 százalék külföldi származású. 1798. június 24-ig a sziget elnevezése Rakneholmen volt, jelenlegi nevét Andres Reimer kalapkészítőről kapta, akinek egykori háza megtalálható a sziget keleti részén. Stockholmhoz a Reimersholmsbron híddal kapcsolódik, amely 39 méter hosszú és 13 méter széles.

Külső hivatkozások 
 www.reimersholm.se
 Képek Reinersholméról

Maria-Gamla Stan (kerület)
Stockholm szigetei
Stora Essingen

Stora Essingen egy Stockholmban fekvő kisebb sziget. Közigazgatásilag Kungsholmen kerületéhez tartozik.

Lásd még 
 Lilla Essingen
 Essingeleden

Stockholm szigetei
Kungsholmen (kerület)
Lilla Essingen

Lilla Essingen:
egy sziget a Mälaren-tó keleti részében, s egyúttal
Stockholm egyik városnegyede Kungsholmen kerületében

Lásd még
 Stora Essingen
 Essingeleden

Stockholm szigetei
Kungsholmen (kerület)
Beckholmen

A Beckholmen () egy apró sziget Stockholm központjában.

Az évszázadok során a város hajózási iparát kiszolgáló sziget ma országos jelentőségű történelmi emlék. Djurgårdentől délre fekszik más hasonló területek (többek között Skeppsholmen, Kastellholmen, Djurgårdsvarvet és Blasieholmen) szomszédságában, és az Ekopark nevű nemzeti városi park, valamint a történelmi jelentőségű kikötői és tengeri területeket felölelő Stockholms Sjögård részét képezi.

Hivatkozások

Jegyzetek

Külső hivatkozások 
 Beckholmen, Stockholms Sjögård 

Stockholm szigetei
Birger jarl

Birger jarl (kb. 1200/1210 – 1266. október 21.), svéd államférfi, teljes neve Bjälboi Birger Magnusson volt. (A Magnusson ebben az időben még csak apai név volt, nem családnév.) A jarl címet és méltóságot XI. Erik király adományozta neki 1248-ban. Első felesége a király húga, Ingeborg Eriksdotter volt. Birger jarl jelentős sikereket ért el a svéd állam és a királyi hatalom megszilárdításában, az ország egységesítésében, és különösen Stockholm, mint főváros fejlesztésében.

Élete 

A bjälboi Magnus Minnesköld és Ingrid Ylva fiaként született. A Folkung-családból származott, amelynek oly meghatározó szerepe volt a korai svéd történelemben.

Erik halála után 1250-ben, Birger fiát, I. Valdemart választották meg királynak, de kiskorúsága miatt az apja kormányzott. Tizenhat évi uralma alatt Svédország virágzásnak indult. 1240-ben seregével elindult, hogy meghódítsa Novgorodot, de az oroszok Alekszandr Jaroszlavics vezetésével legyőzték őket a Néva és az Izsora összefolyásánál, mialatt ott lehorgonyoztak. 1249-ben hadjáratot vezetett Finnországba, felépítette Tavastehus várát (ma Hämeenlinna), így megalapozta Svédország tengerentúli birodalmát. Ugyancsak ő építtette fel Stockholmot. 1250-ben Ingeborg meghalt. 1261-ben feleségül vette Mathilde von Schauenburgot, IV. Adolf holsteini gróf lányát és Ábel dán király özvegyét.

Emlékezete 
A Riddarholmskyrkanban gyönyörű szobrot emeltek emlékére 1884-ben. A Stockholmi városháza oldalában emléksírt emeltek tiszteletére.

Források

Kapcsolódó szócikk 
Svédország társadalma a középkorban

Birger, Jarl
Az 1200-as években született személyek
1266-ban elhunyt személyek
Sigtuna község

Sigtuna község () Svédország 290 községének egyike. A jelenlegi községet 1971-ben hozták létre. Nevét az apró, de hosszú múltra visszatekintő Sigtuna városáról kapta, székhelyét viszont a nagyobb Märsta településre helyezték.

Települések
A község települései:

Népesség

Jegyzetek

További információk 
 Hivatalos honlap 

Stockholm megye községei
Stockholmi városháza

A stockholmi városháza (svédül: Stockholms stadshus) a svéd főváros törvényhatósági épülete. Az épület a Kungsholmen szigeten található Stockholmban.

A városházát Ragnar Östberg építész tervezte és 1911–1923 között épült. Nyolcmillió vörös téglát használtak építésénél. Az épület két nagy tér köré összpontosul: egy külső tér és egy belső terem köré. A belső termet eredetileg kékre tervezték (ezért a neve svédül Blå hallen), de Östberg meggondolta magát. Látván a vörös téglás nyers falakat, a tervezett kék drapériákat kihúzta a tervekből; a név mégis megmaradt. A Kék Terem arról ismert a leginkább, hogy itt tartják a Nobel-díj banketteket minden évben, december 10-én. A 106 méter magas torony tetejében világosan kivehető a Három Korona, ami Svédország nemzeti szimbóluma.

A délkeleti részen egy 20 méter magas oszlopon Engelbrekt Engelbrektsson szobra áll.

Lásd még 
Stockholm földrajza

Külső hivatkozások 
A Városháza weblapja

Városháza
Stockholm
Djurgården

Djurgården (ejtsd kb. jürgórden) a második legnagyobb a Stockholmban található számtalan sziget közül. Nevének jelentése vadaspark.

Népszerű kirándulóhely a sok zöldterületnek és a számos látványosságnak köszönhetően. Itt van a Skansen, több múzeum és egy vidámpark (Gröna Lund) is található rajta. Elérhető villamossal a Norrmalmstorgról, busszal a Sergels torg-ról, vagy hajóval Nybroplanról, Skeppsholmenről vagy Slussenből.
Több mint 10 millió turista látogatja meg évenként.

Ugyancsak itt vannak:
 Blå Porten
 Beckholmen
 Berwaldhallen
 Biologiska Museum
 Cirkus
 Djurgårdsstaden
 Gajklärvarvet
 Isbladskärret
 Junibacken
 Nordiska museet
 Rosendals slott
 Rosendal trädgård
 Skansen
 Telemuseet
 Thielska galleriet
 Prins Eugens Valdemarsudde
 Vasamuseet

Kapcsolódó szócikkek 
 Djurgårdens IF Fotboll
 Djurgårdens IF

További információk
Djurgården térképe

Stockholm szigetei
Riksdag

Sveriges riksdag vagy Riksdagen (a.m. Az országgyűlés) Svédország egykamarás parlamentje.

Felépítése 
 Házelnök Andreas Norlén (2018. szeptember 24. óta)
 Létszáma: 349 tagú
 Választás: a képviselőket négy évre választják
 Legutóbbi választások: 2022. szemptember 11.

Összetétele 
A Riksdag egy demokratikus parlament teendőit látja el. Törvényeket hoz, alkotmányt módosíthat, kormányt nevezhet ki. Az új kormányzási forma szerint (amit 1974-ben vezettek be) a kormányalkotás feladatát megvonták a királytól és a Riksdag házelnökének adták át. Bármilyen alkotmány-változtatást a parlament kétszer kell elfogadjon, két egymásutáni választási időszakban.

Kormány 
A parlamentbeli pártokkal való megbeszélés után a házelnök kinevezi a miniszterelnököt (svédül: Statsminister). Ezután a miniszterelnök megalkotja a kormányt, amit a parlament elfogad. A parlament többségi szavazás alapján kényszerítheti a kormány bármely tagját a lemondásra. Ha a miniszterelnök ellen szavaznak, az egész kormány lemond, és a folyamat elölről kezdődik.

Politika 
A svéd képviselők szavazáskor általában a pártjuk irányvonalát követik. Szinte soha egy pártnak sem sikerült megszereznie több mint 50%-ot a szavazatokból, így kisebbségi vagy koalíciós kormányzásra kényszerültek. Általában két nagy blokk van: bal- és jobboldali, vagy szocialisták és nem-szocialisták (konzervatívok / liberálisok).

Választások 
A parlament tagjait országos választásokon választják meg 4 évre. A választást korábban szeptember harmadik vasárnapján tartottak, 2013 óta pedig szeptember második vasárnapján tartják. A 18 évet betöltött svéd állampolgárok szavazhatnak. Egy pártnak legalább 4%-ot kell elérnie ahhoz, hogy a parlamentbe jusson.

Története 
A modern Riksdag gyökereit 1435-ben kell keresni, amikor a svéd nemesség Arboga városában összegyűlt. Ezt I. Gusztáv király 1527-ben megváltoztatta, hogy a társadalom mind a négy rétege jelen legyen: nemesség, egyház, városiak és a parasztság. Ezt a formát (amit Ständestaat-nak neveztek) 1865-ig megtartották, amikor a modern kétkamarás parlament létrejött. Mivel nem bizonyult működőképesnek, ezért 1920-ban visszaállították az egykamarás parlamentet.

További információk 
 Sveriges Riksdag – Hivatalos honlap

Svédország politikai élete
Parlamentek
Strömsborg

Strömsborg egy kis sziget Norrström-ben Centralbron és Vasabron között Stockholmban.

Régi neve Stenskär volt. Az 1740-es években Berge Olofson kereskedőnek a háza állt ezen a szigeten. 1934 után a sziget a Gamla Stan egy része lett. 1935-ig egy híres fürdőhely volt a szigeten: Strömbadet, valamint szép számban akadtak vendégfogadók is.

Stockholm szigetei
Stockholm címere

Stockholm címere Szent Erik királyt jelképezi királyi koronával a fején. Stockholm legrégebbi címere egy 1296-os írásos dokumentumról származik; rajta két torony látszik. Egy 1326-ból származó pecséten már három torony látszik. Az első olyan címer amelyik Szent Eriket ábrázolja, 1376-ból való.

Külső hivatkozások 

Cimere
Címerek
Nastassja Kinski

Nastassja Kinski (Nastassja vagy Anastasiya Nakszynski) (Nyugat-Berlin, 1961. január 24. –) Golden Globe-díjas német színésznő, Klaus Kinski lánya.

Élete 
1961-ben (más források szerint 1959-ben vagy 60-ban) született Nyugat-Berlinben, a híres színész, a családja révén lengyel gyökerekkel is rendelkező Klaus Kinski és az író Ruth Brigitte Tocki lányaként (eredeti családnevük Nakszynski volt). 13 éves korában már Wim Wenders Téves mozdulat című filmjében szerepelt, majd német televíziók foglalkoztatták – sikerrel, hisz több, gyerekszínésznek járó díjjal jutalmazták. Kamaszkorában azonban olyannyira elhidegült apjától, hogy otthagyta iskoláit, elköltözött és modellnek állt. Egy külföldi fotózáson találkozott a nála 28 évvel idősebb Roman Polańskival, akivel összeköltözött, és segítségével folytathatta színművészeti tanulmányait, többek között a New York-i Actors' Studioban.

Amerikában az 1979-ben készült Polanski-film, az Egy tiszta nő (Tess) révén ismerték meg, igaz, elsősorban a film erotikus jelenetei azok, amik a generáció férfi tagjainak álmodozásában előbukkantak később. Néhány évig továbbra sem színészi kvalitásai, inkább testi adottságai révén kapott szerepeket. A brit Tony Richardson filmjében, a Hotel New Hampshire-ben – ahol egy medvebőrbe bújva játszott – azonban bizonyította rátermettségét színművészként is. Később Wenders foglalkoztatta az 1980-as évek szexszimbólumává vált színésznőt.

1984-ben született első fia, Aljosha, akinek Vincent Spano az édesapja. Ugyanebben az évben hozzáment Ibrahim Moussa egyiptomi producerhez, akitől született egy lánya, Sonja. Ő ma modellként dolgozik. Moussától való különválása után beleszeretett a legendás zeneszerző–producerbe, Quincy Jonesba, akitől Kenya Julia nevű lánya született.

Magyarországon is forgatott: a Gárdos Éva rendezésében készült Amerikai rapszódiában játszott egy magyar származású anyát.

Filmográfia

Film

Televízió

Díjai 
 1981 
jelölés – Golden Globe-díj a legjobb női főszereplőnek – filmdráma (Egy tiszta nő)
megnyert díj – Golden Globe-díj az év színésznő felfedezettjének (Egy tiszta nő)

Jegyzetek

További információk

 
 

1961-ben született személyek
Német színészek
Német nők
Golden Globe-díjasok
Élő személyek
Berliniek
Alak-jelentés viszony



Források 
 
Károly Sándor: Általános és magyar jelentéstan. Akadémiai Kiadó, Budapest, 1970.; 78–79., 232. o. (Idézi: Magyar nyelvtörténet, szerk. Kiss Jenő és Pusztai Ferenc, Osiris Kiadó, Budapest, 2003.; 861. o.)
 Hangalak és jelentés (Szerdi Ilona: Újdonságok a szemantikai és pragmatikai kutatásokban, 3. o.)

További információk
 Szépe Judit: Lexikális viszonyok III.
 Jelentés és jelölő viszonyai (A mai magyar nyelv rendszere, Tolcsvai Nagy Gábor Szójelentés c. cikkén belül)
  Nyelvhasználat és osztályozáselmélet A fogalom és jelentés viszonyáról, Prókai Margit, II. Rákóczi Ferenc Megyei Könyvtár, Miskolc 

Morfológia
Szemantika
Adél

Az Adél német eredetű női név. Eredetileg az Adel- kezdetű nevek (Adelgund, Adelheid) rövidülése, jelentése: nemes. Maga az Adél a francia Adèle-ből került át hozzánk.


Rokon nevek
Adela, Adéla, Adélia, Adelin, Adelina, Alina, Alinka, Adelheid

Gyakorisága

Az újszülötteknek adott nevek körében az 1990-es években igen ritkán fordult elő. A 2000-es években a 62-85. helyen; a 2010-es években a 27-60. helyen szerepelt, a név népszerűsége növekszik.

A teljes népességre vonatkozóan az Adél sem a 2000-es, sem a 2010-es években nem szerepelt a 100 leggyakrabban viselt női név között.

Névnapok

január 29., december 24.

Híres Adélok

Egyéb Adélek

Művészetek
 Adèle Blanc-Sec képregény és film hősnő (Adèle és a múmiák rejtélye)
 Adèle H. története, francia film
 Adèle élete – 1–2. fejezet, francia film

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Martina (keresztnév)

A Martina a latin Martinus (magyarul Martin, Márton) női párja. 


Rokon nevek
 Martinella: a Martina becéző továbbképzése. 
 Martinka: a Martina becenevéből önállósult.

Gyakorisága
Az 1990-es években a Martina ritka, a Martinella és a Martinka szórványos név, a 2000-es években nem szerepelnek a 100 leggyakoribb női név között.

Névnapok
Martina, Martinella, Martinka
 január 30.

Híres Martinák, Martinellák, Martinkák
 Martina Formanová cseh rendező
 Martina Hill német színésznő
 Martina Hingis svájci teniszező
 Martina McBride énekesnő
 Martina Müller német teniszezőnő
 Martina Müller német labdarúgó
 Martina Navratilova amerikai teniszező
 Martina Suchá szlovák teniszezőnő
Martina Stoessel argentin színésznő, énekes

Egyéb Martinák, Martinellák, Martinkák

 Martina Franca: olasz város
 Martinella – a szivarfák (Bignonieae) nemzetségcsoportjának egyik nemzetsége

Jegyzetek

Magyar keresztnevek (M)
Női keresztnevek (M)
Latin eredetű magyar női keresztnevek
Achilles (keresztnév)

Az Achilles (ejtsd: ahilles) régi magyar férfinév. Az ógörög Akhilleusz (Aχιλλεύς) mitológiai névből származik, amelynek jelentése: „a kígyó fia”.  A görög név latin formája Achilles (ejtsd ahillesz), amit a régi Magyarországon s-sel ejtettek ki, így a név ebben a formában honosodott meg a magyarban. 


Rokon nevek
Az Achilles anyakönyvezhető rokon nevei:
 Achillesz: a név sz-el ejtett változata
 Ahillész: az Achillesz alakváltozata

Gyakorisága
Az újszülötteknek adott nevek körében az 1990-es években az Achilles, Achillesz, Ahilész egyaránt szórványosan fordult elő. A 2000-es és a 2010-es években egyik sem szerepelt a 100 leggyakrabban adott férfinév között.

A teljes népességre vonatkozóan a 2000-es és a 2010-es években az Achilles és rokon nevei nem szerepeltek a 100 leggyakrabban viselt férfinév között.

Névnapok
Achilles, Achillesz, Ahilész:  április 23.,  május 12.,  november 2.

Idegen nyelvi változatai
Angol, holland, latin, lengyel, szlovák: Achilles
Francia, olasz: Achille
Dán, észt, német: Achilleus
Izlandi, norvég, svéd: Akilles
Finn: Akhilleus
Litván: Achilas
Máltai: Akille
Orosz: Ахилл (Ahill)
Portugál, spanyol: Aquiles
Román: Ahile
Szlovén: Ahil
Török: Aşil

Híres Achillesek, Achilleszek, Ahillészek
 Achilles (Akhilleusz) mitológiai alak
 Aquiles Serdán, a mexikói forradalmat támogató politikus

Jegyzetek

Magyar keresztnevek (A, Á)
Férfikeresztnevek (A, Á)
Görög eredetű magyar férfikeresztnevek
Innerstaden

Az Innerstaden, Stockholm belvárosa a Kungsholmen, Södermalm, Norrmalm és Östermalm kerületek következő városrészeiből áll:

Városrészek

 Värtahamnen hivatalosan nem Stockholm része.

Források

Stockholm
Söderort

Söderort, Stockholm déli része (Södermanland tartományban) a következő városrészekből áll:

Stockholm
Klára

A Klára női név, a latin clarus melléknév nőnemű alakjából származik, jelentése: világos, fényes, ragyogó, híres.

Rokon nevek
 Kiara: a Klára olasz megfelelőjének magyar helyesírású változata. 
 Klarisz: a Klarissza francia alakváltozatából ered. 
 Klarissza: a Klára latinos továbbképzése, a Szent Klára által a 13. században alapított klarissza apácarend nevéből származik.

Gyakorisága
Az 1990-es években a Klára ritka, a Kiara, a Klarisz és a Klarissza szórványos név volt, a 2000-es években a Klára, Klarisz és Klarissza nem szerepel a 100 leggyakoribb női név között, a Kiara 2008-ban a 72. legnépszerűbb volt.

Névnapok
Klára, Kiara
 április 17.
 augusztus 11.
 augusztus 12.
Klarissza, Klarisz:
 január 15. 
 augusztus 11. 
 augusztus 12.

Híres Klárák, Kiarák, Klariszok, Klarisszák
 Assisi Szent Klára, a klarissza rend megalapítója
 Bábel Klára hárfaművész
 Balázs Klári énekesnő
 Dobrev Klára üzletasszony, a DK európai parlamenti képviselője
 Csótó Klára színésznő
 Fehér Klára magyar írónő
 Fodor Klarissza magyar modell
 Hajdu Klára énekesnő
 Ciara Harris amerikai énekesnő
 Clara Haskill zongoraművésznő
 Katona Klári énekesnő
 Kokas Klára zenepedagógus, szakíró
 Leövey Klára író, pedagógus
 Klára Kuzmová szlovák régész
 Chiara Mastroianni olasz filmszínésznő
 Montefalcói Szent Klára
 Clara Schumann romantikus zeneszerző, zongoraművész
 Szőllősy Klára műfordító
 Tolnay Klári színésznő
 Klara Zamenhof eszperantista
 Clara Zetkin német politikus

Jegyzetek

Magyar keresztnevek (K)
Női keresztnevek (K)
Latin eredetű magyar női keresztnevek
Benjámin (keresztnév)

A Benjámin héber eredetű bibliai férfinévből származik. Jelentése: a jobb (jobb kéz) fia (בִּנְיָמִין Binjámín) vagy jobbom fia (בֶּן־יְמִינִי Ben-jemíní), ebből átvitt értelemben: a szerencse fia. Női párja: Benjamina.

A Benjámint gyakran társítják a „legkisebb” jelzőhöz, mivel a bibliai Jákób legkisebb fia volt. Genealógiai értelemben a nemzetség, család, ág stb. legfiatalabb férfi tagja vagy a fiatalon meghalt családtag megnevezése. A megnevezés a bibliai eredetre vezetik vissza. Inkább familiáris megnevezés, mint szabályos genealógiai fogalom, de jól alkalmazható, ha meg kell határoznunk az adott családi szervezet legfiatalabb tagját.

Képzett és rokon nevek
 Béni: becenévből önállósult
 Benjamin: a név más nyelveken írott alakja
Rokon nevek: Benke, Benkő, Benő* 
 Benke: a Benedek és a Benjámin régi becenevéből önállósult
 Benkő: a Benedek és a Benjámin régi becenevéből önállósult
 Benő: a Benedek és a Benjámin régi becenevéből önállósult

 Benjamina: a Benjámin női alakja

Gyakorisága
Az 1990-es években a Benjámin gyakori névvé vált, a Béni szórványosan fordult elő, a 2000-es években a Benjámin a 49-52. leggyakoribb, idegen írású alakja, a Benjamin 2005 óta 86-100. leggyakoribb férfinév, a Béni nem szerepel az első százban.

Névnapok
 Benjámin, Benjamin: január 3., március 31.
 Béni: március 31.

Idegen nyelvi változatai
 Benjamin, Benny, Ben (angol)
 Beniamino (olasz)

Híres Benjáminok, Benjaminok és Bénik

Jegyzetek

Magyar keresztnevek (B)
Férfikeresztnevek (B)
Héber eredetű magyar férfikeresztnevek
Västerort

A Västerort (svéd: ’’Nyugati város’’) Stockholm három nagy területi egységének egyike. A másik kettő a Belváros és a Söderort (svéd: ’’Déli város’’). A Västerort elsősorban olyan területekből áll, melyeket 1916-ban illetve 1949-ben csatoltak Stockholmhoz.

A Västerort-ot alkotó kerületek:
 Bromma
 Hässelby-Vällingby
 Kista
 Rinkeby
 Spånga-Tensta

A Västerort-ot alkotó városrészek:

Stockholm
Katarinahissen

Katarinahissen (svédül: A Katarina lift): felvonó Slussen közelében, Stockholmban.

1881-ben Knut Lindmark mérnök engedélyt kapott a várostól, hogy Stadsgården és Mosebacke mellett gyaloghidat és  felvonót építsen és ezáltal könnyebbé tegye a közlekedést Södermalm szigete és a Gamla Stan között.

A felvonót és a hidat a belga Lecoq & Co építette, az felvonógépezet eredeti amerikai Weeks & Halsey cég által gyártott alkatrészek voltak. 1915-ben elektromos motorra cserélték ki.

Stockholm
Svédország közlekedése
Riddarholmskyrkan

A Riddarholmskyrkan (svédül: Riddarholm temploma) a svéd királyok temetkezési helye. A Riddarholmen szigeten található, közel a királyi palotához. Ma már elvesztette korábbi jelentőségét.

A templom az egyik legrégebbi Stockholmban. Az épület helyén eredetileg egy 13. században épült ferences rendi kolostor kisebb temploma állt. Ennek felhasználásával a 15. században alakították ki a mai gótikus stílusú templomot. A reformáció korában a kolostort megszüntették, egyes részeit beépítették a tovább bővített templomba, más részeit lebontották. A templom első tornyát III. János építtette. Ebbe azonban 1835. július 28-án villám csapott bele és leégett. Ezután építették fel a jelenleg meglévő tornyot.

Kapcsolódó szócikkek 
 Gamla stan
 Stadsholmen

Svédország evangélikus templomai
Stockholm épületei
Gótikus építészet
15. századi építmények
Gröna Lund

Gröna Lund (svédül: Zöld Liget) egy vidámpark Stockholm központjában. A Djurgården félsziget tenger felőli részén található. A hely szűke miatt az átlaghoz képest elég kis park, de ennek ellenére megvannak benne a legtipikusabb attrakciók. A parkot 1883-ban építették.

Egy – csak erre a célra fenntartott – gőzhajóval (a Slussenből) is el lehet jutni, de vannak más hajók is amelyek Slussen, Nybroplan vagy Skeppsholmen környékéről indulnak.

Lásd még 
 Liseberg

További információk 
 Gröna Lund – Hivatalos honlap

Stockholm
Élményparkok
Nybroplan

A stockholmi tágas Nybroplan téren a Birger Jarlsgatan, Strandvägen, Hamngatan és Nybrogatan utcák futnak össze. Itt van a Berzelii park is. Ugyanitt van a Kirsten Ortweds sokat vitatott emlékműkve Raoul Wallenbergről.

Kapcsolódó szócikkek 
Nybroviken
Nybrokajen

Norrmalm (kerület)
Stockholmi palota

A Stockholmi palota () a svéd király hivatalos lakhelye. A király személyes és a királyi udvar adminisztratív irodái ebben a palotában vannak. A királyi család magánrezidenciája a Drottningholm palotában van. A palota az óvárosi Stadsholmen szigeten áll, a Helgeandsholmen szigeten álló parlament épülete mellett.

Történelem 
Az első épület ezen a helyen egy erődítmény volt, amelyet Birger jarl épített a 13. században, azért, hogy a Mälaren-tavat megvédje a Balti-tenger felől jövő támadásoktól. Az erőd palotává nőtte ki magát. A három tornya után Tre Kronor-nak (Három Korona) nevezték. A 16. század második felében III. János az erődöt a reneszánsz kori divat szerint alakította át. 1690-ben átépítették barokk stílusban. 

1697. május 7-én egy tűzvész következtében a palota porrá égett. Az új palota megépítését 1697-ben if. Nicodemus Tessin építészre bízták. A külső udvart 1734-ben fejezték be, a palota templomát pedig az 1740-es években. 1754-re a királyi család újra beköltözhetett. Az északnyugati szárnyát 1760-ban fejezték be.

A Lejonbacken (Oroszlán-domb) 1824 és 1830 között épült. A név az oroszlán szobrokra utal, amelyek a domb oldalán állnak.

Külső 
A palota téglából épült. A tetőt rézzel borították és egy kőpárkány szegélyezi, amely az egész épület körül végigmegy.

A palotának 609 szobája van négy irányban: nyugat, dél, kelet és észak. Nyugat-kelet irányban a homlokzat 115 méter hosszú, észak–dél irányban pedig 120 méter.

Belső

A nyugati szárny 
Két lépcső visz fel a vendégszobákba. Ebben a szárnyban vannak a Rendek Szobái is.

A keleti szárny 
Itt található a Livrustkammaren, amelyben a régi fegyverek és egyenruhák vannak.

Az északi szárny 
Ebben a szárnyban vannak a király és királynő szobái. Ugyancsak itt van a Vita Havet (A fehér tenger) bálterem valamint XI. Károly galériája. A földszinten vannak a kiállítások, alattuk a Tre Kronor múzeum, fölöttük pedig a Konseljrummet (A tanácsterem).

A déli szárny 
Itt van a palota temploma, ez alatt a Skattkamaren (A kincstár) amely a svéd koronakincseket tartalmazza.

Az északkeleti szárny 
Itt található III. Gusztáv antikmúzeuma (olasz szobrok).

Högvakten (Az őrség) 
A palotát 24 órán át a Högvakten őrzi, amelyet a svéd katonaságból toboroznak. Az őrségváltás minden délben van.

Külső hivatkozások 
 A királyi palota – Hivatalos honlap

Svédország kastélyai, palotái
Stockholm múzeumai
Lívia

A Lívia a latin Líviusz férfinév női párja. Nemzetségnévből származik, jelentése bizonytalan, lehet: ólomszürke, kékes, vagy: irigy, rosszakaratú.


Rokon nevek
 Liviána: a Lívia olasz eredetű továbbképzése.
 Livianna a Liviána alakváltozata. 
 Lilla a Lívia és a Lídia régi magyar becézéséből alakult önálló névvé.

Gyakorisága
Az 1990-es években a Lívia ritka, a Liviána és a Livianna szórványos név, a 2000-es években nem szerepelnek a 100 leggyakoribb női név között, kivéve 2008-at, amikor a Lívia a 95. leggyakoribb női név volt.

Névnapok
Lívia, Liviána, Livianna
 február 12. 
 október 14. 
 december 10.

Híres Líviák, Liviánák, Liviannák
 Livia Drusilla, Augustus felesége
 Gorka Lívia keramikus
 Görög Lívia műfordító (1920–2004)
 Gyarmathy Lívia filmrendező
 Járóka Lívia szociálantropológus, politikus
 Mohás Lívia magyar író, pszichológus
 Rév Lívia zongorista
 Rusz Lívia grafikus, festőművész, képregényrajzoló
 Warga Lívia opera-énekesnő
 Bujáki Lívia költő

Jegyzetek

Magyar keresztnevek (L)
Női keresztnevek (L)
Latin eredetű magyar női keresztnevek
Líviusz

A Líviusz latin származású férfinév. Nemzetségnévből származik, jelentése bizonytalan, lehet: ólomszürke, kékes, vagy: irigy, rosszakaratú.  A Líviusz női névpárja a Lívia.


Rokon nevek
 Liviusz: a Líviusz alakváltozata.

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 szeptember 23. 
 november 12.

Híres Líviuszok és Liviuszok
 Gyulai Líviusz Kossuth-díjas grafikusművész
 Varga Livius zenész

Jegyzetek

Magyar keresztnevek (L)
Férfikeresztnevek (L)
Latin eredetű magyar férfikeresztnevek
Vág (folyó)

A Vág (, ) Szlovákia leghosszabb folyója (403 km, teljes egészében Szlovákiában), a Duna bal oldali mellékfolyója, Komáromnál torkollik bele. Vízgyűjtő területe közel 20 ezer km², hajózható szakasza mintegy 40 km.

Nevének eredete 
Neve a régi germán wȃg (hullámzó víz) szóból származik, a magyar nyelvbe szláv közvetítéssel került át.

Leírása 
A Vág a Duna bal parti mellékfolyója, mely a Fehér-Vág és a Fekete-Vág egyesülésével jön létre Királylehotánál a Liptói-medencében. A Fehér-Vág északon a Csorba-tó alatt, míg a Fekete-Vág délen az Alacsony-Tátrában ered. Fontosabb mellékfolyói a felső szakaszon az Árva, a Turóc és a Kiszuca. Zsolnánál délre fordul, ezután alsó folyása csak patakok vízével gazdagodik.  Gútánál éri el a Kis-Dunát, ezután a folyó végső szakaszát Vág-Dunának nevezik. Ez a torkolatának közelében befogadja a Nyitrát, majd Komárom városánál éri el a Duna folyamot, annak 1766-os folyamkilométerénél.

Mellékfolyói

Vág melletti települések 
A Vág vízgyűjtő területe
 Liptószentmiklós (Liptovský Mikuláš)
 Rózsahegy (Ružomberok)
 Zsolna (Žilina)
 Nagybiccse (Bytča)
 Puhó (Púchov)
 Illava (Ilava) Trencsén (Trenčín) Pöstyén (Piešťany) Galgóc (Hlohovec) Vágkirályfa (Kráľová nad Váhom) Vágsellye (Šaľa) Gúta (Kolárovo) Komárom (Komárno) Vízerőművek 
A folyón tíznél több vízierőmű létesült, akár falvakat is elárasztó víztározókat (például a Liptovská Mara (Liptói-tenger)) építettek.

 Vágköz 

Vágközön a Duna és a mai Vág-Duna'' közét értik a Csilizközig. A folyótorkolatnál kialakult elkeskenyedő földnyelv „szigetcsúcsként” ismert.

Jegyzetek

Források 
10 rokov stavebnej výroby - Vodohospodárske stavby, N. P., Bratislava. Bratislava.
Molnár Benő 1963-1964: Dereglyézés a Vágón. Néphit. Néprajzi Múzeum - Ethnológiai Adattár 7304. (Fahajózás a Vágon - vágfarkasdi népszokások. Vágfarkasd, 79 p., A békéscsabai Munkácsy Mihály Múzeum Néprajzi Adattára ltsz.: 2064-2004. Fénymásolat)
Škarba, V. (red.) 1971: 20 rokov vodohospodárskych stavieb Bratislava. Brno.
Peter Ivanič - Martin Husár 2019: Prechody cez dolný a stredný tok rieky Váh vo vrcholnom a neskorom stredoveku v kontexte písomných a hmotných prameňov. Archaeologia historica 44/2, 1029-1055.

 
Szlovákia folyói
A Duna mellékfolyói
Bernát

A Bernát a germán Bernhard név magyar formája. Elemeinek eredeti jelentése: medve és erős. A Bernát női névpárja a Bernadett.


Alakváltozatok
 Bernárd: a germán Bernhard névből való
 Bennó: a németben a Bernhard, ritkábban a Benedict, Benjamin beceneve

Gyakorisága
Az 1990-es években a Bernát igen ritkán, a Bernárd és a Bennó szórványosan fordult elő, a 2000-es években nem szerepelnek a 100 leggyakoribb férfinév között.

Névnapok
 Bernát, Bernárd: május 20., június 15., július 3., július 24., augusztus 19., augusztus 20., szeptember 28.
 Bennó: június 16., július 27., augusztus 3.

Idegen nyelvű alakváltozatai
 németül: Bernhard
 franciául: Bernard
 katalán: Bernat

Híres Bernátok, Bernárdok
 Clairvaux-i Szent Bernát
 Babicsek Bernát színész, tangó-harmonika művész
 Baksay Bernát jogász
 Benyák Bernát József bölcseletdoktor, szerzetes, tanár
 Bernardo Bertolucci olasz filmrendező
 Bernard Blier francia filmszínész
 Bernard Bolzano olasz matematikus
 Bernard Charles "Bernie" Ecclestone angol üzletember, a Formula–1-et irányító csoport vezetője
 Munkácsi Bernát nyelvész, finnugrista, turkológus, orientalista, néprajztudós
 George Bernard Shaw angol drámaíró
 Tihanyi Bernát magyar vízilabdázó, a Vasas játékosa

Jegyzetek

Magyar keresztnevek (B)
Férfikeresztnevek (B)
Germán eredetű magyar férfikeresztnevek
Bernadett

A Bernadett germán eredetű női név, a Bernát férfinév francia megfelelőjének női párja.

Rokon nevek
Bernadetta, Detti, Bernarda, Bernardina, Berna

Gyakorisága

Az újszülöttek körében az 1990-es években gyakori név volt. A 2000-es években a 46-76., a 2010-es évek elején a 72-93. helyen szerepelt a 100 leggyakrabban adott női név között, de 2012 óta kiesett ebből a körből, a népszerűsége csökken.

A teljes népességre vonatkozóan a Bernadett a 2000-es években a 49-52., a 2010-es években a 49-51. helyen szerepelt a 100 leggyakrabban viselt női név között.

Névnapok
február 18., április 16.

Híres Bernadettek
 Budai Bernadett kormányszóvívő
 Bette Davis amerikai színésznő
 Ferling Bernadett kézilabdázó
 Gregor Bernadett  színésznő
 Heidum Bernadett olimpikon gyorskorcsolyázó
 Bette Midler amerikai színész-énekesnő
 Bernadette Peters amerikai színésznő
 Szent Bernadett, vagyis Bernadette Soubirous katolikus szerzetesnő
 Szél Bernadett politikus
 Vágó Bernadett musical énekes
 Wiedemann Bernadett opera-énekesnő
 Zágor Bernadett válogatott labdarúgó

Jegyzetek

Magyar keresztnevek (B)
Női keresztnevek (B)
Germán eredetű magyar női keresztnevek
Francia eredetű magyar női keresztnevek
Rosenbad

A Rosenbad egy szecessziós stílusban épült épület Stockholm központjában. Ferdinand Boberg tervezte, és 1902-ben készült el.

Korábban számos funkciót ellátott, többek között helyet adott az azonos nevű étteremnek. Ma a svéd miniszterelnöki hivatal és a kancellária épületeként működik. A Sager Ház (a miniszterelnöki rezidencia) mellett, közel a Riksdag és a királyi palota közelében található.

Stockholm épületei
Drottningholm

Drottningholm település Svédországban, Ekerö községben. Lovön szigetén, a Mälaren-tavon található. Királyi palotájáról és színházáról nevezetes.

Turizmus

A Drottningholm palota 
A Drottningholm palota a svéd királyi család lakhelye Drottningholmban 1981 óta. A jelenlegi palotát a 17. században kezdték el építeni. Nevét III. János király alatt kapta (svédül Drottning királynőt jelent) Jagelló Katalin királynéról.
Az UNESCO a palotát a világörökség részévé nyilvánította. Meghatározott időben látogatható.

Kínai Palota 
A Kínai Palota egy kínai stílusban épült kastély, ahol III. Gusztáv és udvartartása a nyarat töltötte. Eredetileg ez a kastély egy királyi születésnapi ajándék volt. Az UNESCO világörökség része.

Galéria

Jegyzetek

További információk 
 A Kínai Pavilon a Drottningholmnál 

Kulturális világörökségi helyszínek
Stockholm megye települései
Svédország világörökségi helyszínei
Ekerö község

Ekerö község () Svédország 290 községének egyike. A község jelenlegi formáját 1971-ben nyerte el.

Gustav Vasa idejében Södermanland tartományból Uppland tartományba helyezték át.

A község szigetei: Adelsö, Björkö, Ekerön, Färingsö, Gällstaö, Helgö, Kurön, Kärsö, Lovön, Svartsjölandet.

Települések 
A község települései:

Népesség

Jegyzetek

Külső hivatkozások 
 Hivatalos honlap 

Ekerö
Mikuláš Dzurinda

Mikuláš Dzurinda (Csütörtökhely, 1955. február 4. –) szlovák közgazdász, politikus. 1998. október 30-ától 2006. július 4-éig Szlovákia miniszterelnöke, 2010-től 2012-ig külügyminiszter.

Életpályája
Tanulmányait a zsolnai Közlekedési és Kommunikációs Főiskolán folytatta. 1979-től 1988-ig a zsolnai Közlekedés Kutatási Intézetben (VÚD) dolgozott gazdasági elemzőként. 1988-tól 1990-ig a Csehszlovák Vasutak (ČSD) információs technológiai részlegének igazgatója Pozsonyban.

A szlovák mellett angolul és franciául beszél.

Politikai karrierje (1990–1998)
 
Dzurinda a Szlovák Demokratikus és Keresztény Unió (Slovenská demokratická a kresťanská únia, SDKÚ) alapítója és elnöke. Az SDKÚ 2006-ban egyesült a Demokrata Párttal (DS), ezután is ő maradt a pártvezető.

Miniszterelnöki évei (1998–2006)
A Mikuláš Dzurinda vezette kabinet reformjai kialakítottak egy gazdasági növekedést erősítő vállalkozóbarát környezetet, egyszerűsítették az adózást és külföldi stratégiai beruházóknak kedvezményeket nyújtottak. Fokozatosan visszaszorult a fekete- és a szürkegazdaság, a bevezetett egykulcsos, tizenkilenc százalékos adókulccsal így több éven át növekedett az állam bevétele.

A reformok megszorításai nem csak sikereket hoztak. A magas államháztartási hiány csökkenése érdekében a szociális segélyek összegét a felére csökkentették, részben ez váltotta ki 2004-ben a kelet-szlovákiai cigányok fellázadását, aminek a leveréséhez a katonaságot is be kellett vonni.

Kormánya  több-biztosítós egészségügyi rendszert vezetett be (két állami és négy magántársaság alkotta) és megalapította a magánnyugdíjpénztárakat.

A reformok eredményei viszont csak fokozatosan értek be. Kiemelkedő ebből a szempontból a 2007-es év, amikor Szlovákia gazdasági növekedése a legnagyobb volt az Európai Unióban (10,4%). Ekkora már a Robert Fico szociáldemokrata-szélsőjobboldali kormánya volt hatalmon a 2006-os választás eredményeképp.

Miniszterelnöksége idejére esik Szlovákia csatlakozása az Európai Unióhoz (2004).

2006 után 
Az ellenzékbe került SDKÚ-DS  vezetője maradt. A párt ezután elveszítette a 2009-es elnökválasztást. 2010-ben Robert Fico kormányfő azzal vádolta meg az SDKÚ-DS-t, hogy kormányzása idején visszaélt a privatizációval és svájci bankokon, illetve fiktív cégeken keresztül hatalmas pénzeket mosott tisztára. Emiatt bejelentette, hogy a 2010-es szlovákiai parlamenti választáson nem indul.

2010-től a Radičová-kormányban külügyminiszter. A 2011 karácsonya előtt kirobbant Gorilla-ügyben Ivan Mikloš pártalelnök-pénzügyminiszterrel együtt kompromittálódott, pártja főleg emiatt a 2012-es választáson korábbi támogatóinak 2/3-át elvesztette és ellenzékbe került. Ezután bejelentette, hogy nem indul újból a pártelnöki posztért.

Családi háttere 
Mikuláš Dzurinda házas, két lánya van.

Jegyzetek

|}

SDKÚ-tagok
Szlovákia miniszterelnökei
Szlovák tudósok
Közgazdászok
1955-ben született személyek
Szlovákia külügyminiszterei
Élő személyek
Svédország megyéi

Svédország megyéi az ország legmagasabb szintű közigazgatási egységei. Svédországban 21 megye van.

A megyék 1634-ben váltották fel a tartományokat. A megyék határai gyakran a régi tartományok határvonalait követik, de gazdasági okokból ezeket több helyen megváltoztatták.

A legnépesebb Stockholm megye  lakossal, a legkisebb lakosságú pedig Gotland megye  fős népességgel.

Jegyzetek
Gerzson

A Gerzson férfinév a héber eredetű bibliai férfinév. A jelentése bizonytalan, népies magyarázat szerint idegen, jövevény, száműzött. 
Mózes adta fiának ezt a nevet, miután kiderült zsidó származása, s így száműzték az egyiptomi uralkodói udvarból.

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 22. 
 július 12.

Híres Gerzsonok

Jegyzetek

Magyar keresztnevek (G)
Férfikeresztnevek (G)
Héber eredetű magyar férfikeresztnevek
Parlament

A parlament modern államokban a törvényhozó testület. Az elnevezés a francia parler („beszélni”) szóból származik. Eredetileg a középkori Franciaországban a királyi bíróságokat nevezték parlamentnek – francia írásmóddal parlement – (1789-ig). Innen került át a kifejezés Angliába, ahol a 15. században az igazságszolgáltatási funkció mellett tanácsadó, később törvényhozó szerepet kapott.

A parlament egyfajta szinonimájaként használható az „országgyűlés” szó is, noha ezzel elsődlegesen a magyar parlamentre utalunk. A magyar köznyelvben a parlament kifejezés elsősorban a budapesti Országház épületére utal.

Funkciói 

A parlament a képviseleti demokrácia intézménye, amelynek jogköre koronként és országonként különbözik.
 az alkotmány elfogadása (ha van)
 törvényhozás
 különféle állami tisztségviselők választása
 a végrehajtó hatalom felügyelete
 vizsgálóbizottságok működtetése
 nyílt politikai vita színtere
 az egész politikai berendezkedés legitimitásának biztosítása

Egykamarás és kétkamarás parlamentek 
Az egykamarás parlament (mint például a jelenlegi magyar Országgyűlés) közvetlenül alkot törvényeket. A köztársasági elnök megfontolásra visszaküldheti a törvényt a kihirdetés előtt, vagy az Alkotmánybírósághoz fordulhat.

A kétkamarás parlament bonyolult képviseleti rendszer terméke, amelyben az alsóház, illetve felsőház választása és összetétele eltérő lehet. Az alsóház által elfogadott törvények a legtöbb kétkamarás rendszerben a felsőház elé kerülnek további megvitatásra. Magyarországon 1608-1848 között működött kétkamarás rendi országgyűlés.

A világ parlamentjei

Kapcsolódó irodalom 

Szente Zoltán: Kormányzás a dualizmus korában. A XIX. századi európai parlamentarizmus és Magyarország kormányformája a kiegyezés után 1867-1918, Atlantisz Könyvkiadó, Budapest, 2011 (East-European Non-Fiction), 
Szente Zoltán: Bevezetés a parlamenti jogba (2. bővített kiadás), Atlantisz Könyvkiadó, Budapest, 2010 (East-European Non-Fiction),

További információk 

 Nemzeti törvényhozó testületek listája országonként
Ákos (keresztnév)



Az Ákos régi magyar férfinév, eredeti ótörök formájában ak kuş, a görög Achatius egyenértékűje (ógörög: Ὰκάκιος jelentése: ártatlan, nem gonosz; ahol görög eredete: Ὰ [nem] + kakḗ (κακή) vagy kakós (κᾰκός) [rossz, értéktelen, haszontalan, csúnya, rémes]). Maga ak kuş ótörökül „fehér madár" (ahol törökül (kuş): madár; perzsa (quš): sólyom). A baskír nyelvben az аҡ ("ak":fehér) + ҡош ("kos":madár) összetételben аҡҡош jelentése: hattyú. 
Másik lehetőség a prototörök *akɨš (kincs).

Elterjedése és gyakorisága

A név első ismert előfordulása Szent Ákos (Acacius, Agathius, Achatius) kappadókiai származású római százados történetével jelenik meg, aki a történelemírás szerint kereszténnyé lett, majd 311-ben, Maximianus alatt, vértanúhalált szenvedett. A magyar latin nyelvű anyakönyvekben és más összeírásokban "Achatius"-ként szerepelt a név; néhány reformkori magyar nyelvű szövegben viszont "Akats"-ként is fordult elő.

Magyarországon az Ákos név legrégibb nyoma 1136-ból való a Thuróczi-krónika szerint, mégpedig az Ákos nemzetség által, melynek monostora és négytornyú román bazilikája a Szilágy megyei Ákoson állott. A község neve Ákosmonostorából (Akusmonustora) változott meg, annak rövidítésével.

Ákos kun vezér nevét a 14. század végéig sokan viselték, de a keresztény nevek elterjedésével ez az ősi név egy időre teljesen feledésbe merült. A 17. századtól ismét felbukkant, Ákos erdélyi fejedelem neveként, de a Barcsay-családban is ketten viselték a nevet. Bod Péter, egy 18. századi prédikátor hívta fel a figyelmet a névre (több másikkal együtt), napjainkra így kerülhetett be a divatos magyar keresztnevek sorába. Hosszú szünet után az "Ákos" keresztnév ismét kezdett használatba kerülni az 1810-es években, majd gyakrabban előfordult az 1830-as évek végén. A legelső főnemes aki egyik gyermekét Ákosnak kereszteltette az maga gróf Batthyány Lajos; Pesten, 1845. október 20.-án született "Ákos Boldizsár Károly Örs" nevű fia. A név azonban továbbra is rendkívüli ritka: 1838 és 1850 között országszerte az összes római katolikus anyakönyben alig 48 Ákos keresztnevű gyerek szerepel.

1967-ben még csak 201-en kapták ezt a nevet, de a 80-as években már több mint kétezren, és így a 34. legnépszerűbb név volt. 
Az 1990-es években igen gyakori név. A 2000-es években a 20–30. leggyakrabban adott férfinév, a 2010-es évek elején a 23. legnépszerűbb.

A teljes népességre vonatkozóan a 2000-es években a 45. helyen, a 2010-es évek elején a 42-43. helyen állt. A név népszerűsége nő.

Névnapok
 január 2.
 február 27. (Szökőévben: február 28.)
 március 31.
 június 22.

Történelem 
Ákos nemzetség

Jegyzetek

Hivatkozások
 Boldogai-Farkas
 Születés Hete
 Ákos község
 Magyarnevek.hu 
 Férfinevek a MEK oldalán

Magyar keresztnevek (A, Á)
Férfikeresztnevek (A, Á)
Török eredetű magyar férfikeresztnevek